kardosdrur/scandi-wiki huggingface dataset:
Muslimske verden

Begrebet den muslimske verden har to betydninger.

I kulturel sammenhæng bliver begrebet brugt om alle mennesker, som tilhører den verdensomspændende fællesskab af de, som tilhører religionen islam. Dette fællesskab, hvor medlemmerne er kendt som muslimer, består af omtrent 1,4–1,6 milliarder mennesker. Dette fællesskab består ikke af bestemte folkeslag, men er spredt ud blandt alle folkeslag; verdens muslimer er kun knyttet sammen ved tilslutningen til en fælles religion.

I geografisk og politisk sammenhæng (specielt i historisk sammenhæng) bruges begrebet muslimske verden og islamske verden som referencer til geografiske og politiske enheder, som er domineret af islam. I denne sammenhæng referer begrebet hovedsageligt til den islamske betydning Dar al-Islam.

Diaspora af muslimer er også kendt som ummah. Islamsk tro viser enhed og forsvar for alle medtroende, så det ville være at forvente, at alle muslimske land skulle samarbejde; men nationalistiske strømninger har haft en tendens til at splitte snarere end at forene muslimske lande, specielt i den anden halvdel af det 20. århundrede.

Se også 
 Islam efter land
 Islamiske begreber
 Muslimsk historie
 Islamsk guldalder
 Hajj
 Majoritet af muslimske lande
 Organization of the Islamic Conference
 Arabiske verden
 Den vestlige verden
 Økonomi i OIC

Eksterne links 
 Dinar Standard – Cover Muslim World Economics
 The Islamic World to 1600  et online-læreprogram ved University of Calgary (Canada).
 MSNBC report citerer Wesley Clark om at US planlagde at invadere Irak, så Syrien, Libanon, Libyen, Iran, Somalia og Sudan – også med hans egne syn på Egypten, Pakistan og Saudi-Arabien
 Al-Jazeera report  som siger det samme

Islam
Londonbinding

En Londonbinding er en svag kemisk binding i en partikel (et atom eller et molekyle), der opstår, når elektronfordelingen er ujævn.

Fx H2 (upolært stof) kan i en kortvarig periode blive polært, når elektronskyen omkring atomet har forskudt sig over til det ene H-atom. Der "induceres" dermed tiltrækningskraft, da elektronerne frastøder og tiltrækker nabomolekyler med sine kortvarige elektrisk ladede poler.

Disse London-bindinger er stærkere, hvis de har en relativ lang molekyleform, i stedet for en kompakt molekyleform.

London bindinger er opdaget af Fritz London, hvor navnet stammer fra.

Se også
 Intermolekylær kraft
 Kemisk binding

Eksterne henvisninger
Biosite.dk

Intermolekylære kræfter

sv:Dispersionkraft
Poul Joachim Stender

Poul Joachim Stender (født 6. maj 1956) er en dansk præst, der er sognepræst i Kirke Saaby og Kisserup Sogn på Midtsjælland.

I 1982 blev han cand.theol. et exam.art. fra Københavns Universitet. Året efter blev han sognepræst i Kirke Saaby og Kisserup Sogn.

I perioden 1992-1997 var han feltpræst på Sjælsmark Kaserne og 1997-2000 var han præst ved den danske kirke i Los Angeles. Siden hjemkomsten har han igen været sognepræst i Saaby-Kisserup.

Poul Joachim Stender er kendt for sine meninger om, at nydelsen skal tilbage i folkekirken. Det har også tidligere vakt stor opsigt, at han betalte 9. klasses-elever 50 kr. per gang, de gik i kirke. Han har udgivet indtil flere bøger.

I 2008 stillede han op til bispevalget i Roskilde Stift. På grund af omfattende uregelmæssigheder ved valgets første runde klagede Stender over udfaldet, hvilket medførte omvalg. Ved omvalget lykkedes det Stender at gå videre til anden runde. I anden runde tabte han dog med godt 100 stemmer til Peter Fischer-Møller, der dermed blev ny biskop.

I 2017 stillede Stender op til bispevalget i Lolland-Falsters Stift, men gik ikke videre til valgets anden runde, hvor Marianne Gaarden endte med at vinde.

Publikationer 
 Spejl dig, konfirmand (1998)
 Blandede følelser (1998)
 Præsten og Kogejomfruen (2003)
 Gud i vold (2005)
 Med Gud i sengen (2010)
 Røde hunde gør ikke (2014)

Noter 

Præster fra Danmark
Teologer fra Danmark
Faglitterære forfattere fra Danmark
Kogebogsforfattere fra Danmark
Dansksprogede forfattere fra Danmark
Personer i Kraks Blå Bog
Rhin

Rhin er en flod i den  tyske delstat  Brandenburg. Den er en biflod fra højre til Havel og har en længde på 125 km. Den løber gennem byen Neuruppin og flere søer. Et par kilometer efter Rhinow munder Rhin ud i Havel, cirka 20 km før Havel selv munder ud i Elben.

Henvisninger 

Floder i Brandenburg
Charles Gilbert

Charles Allan Gilbert (3. september 1873 – 20. april 1929) var en amerikansk kunstner og bladillustrator. Efter kunststudier på Art Students League i New York og europæiske kulturcentre, heriblandt Paris (Académie Julian-Student), skabte Gilbert i 1892 sit berømteste værk: tegningen All is Vanity. På det tidspunkt var han kun 18 år gammel, og det var vanskeligt for den unge Gilbert at få udgivet tegningen. I 1902 blev den imidlertid købt af firmaet LIFE Publishing Co. og publiceret. I begyndelsen var det kun muligt at se tegningen i udgaver af LIFE købt på diverse obskure togstationer, men efterhånden som den vandt popularitet, tog udbredelsen fart.

Tegningen forestiller en smuk ung kvinde, der sidder ved et bord med parfumeflasker og betragter sig selv i et elliptisk spejl. Ser man godt efter, er hele illustrationen i virkeligheden et optisk bedrag; det elliptiske spejl forestiller et kranium, hvis tandsæt udgøres af rækken af parfumeflasker. Kvindens hoved og refleksionen forestiller kraniets øjne.
Der er i dag mulighed for at se efterligninger af den gamle tegning, men flere er mindre vellykkede. På de mindre autentiske er der blandt andet forsvundet en strime lys øverst i spejlet, som stammer fra en fra iagttagerens vinkel usynlig samling tændte lysestager i en kandelaber.

Blandt andre af Gilberts værker kan nævnes Woman playing Piano (1901), Woman with a Rose (1910) og Flattery.

Kilder 
 Thomas, Lars. Fantastiske visuelle illusioner. Forlaget Sesam, Kina, 2007. .
 AskArt. Besøgt 21. juli 2012. 
 Sandlot Science. Besøgt 21. juli 2012. 

Malere fra USA
Klarup Kirke

Klarup Kirke er en kirke i Aalborg Østre Provsti (Aalborg Stift) og Aalborg Kommune.

Eksterne kilder og henvisninger 
 Klarup Kirke hos KortTilKirken.dk

Kirker i Aalborg Kommune
Kirker i Aalborg Stift
Kirker i Aalborg Amt
Kirke
Hvidblomme

Hvidblomme (Leucojum) er en slægt med 2 arter, de nedennævnte, som er udbredt i Vest-, Syd- og Østeuropa samt i Kaukasus og dele af Mellemøsten. Begge arter er dog blevet indført og dyrket som haveplanter mange steder i resten af Europa, hvorfra de er naturaliseret. Det er stauder med oprette, grundstillede blade og overhængende, hvide blomster med grønne pletter. Blomsterne har en svag duft.

 Dorotealilje (Leucojum vernum)
 Sommerhvidblomme (Leucojum aestivum)

Planteslægter
PowerPlay Manager

PowerPlay Manager (navnet stammer fra ishockeybegrebet Powerplay) er et online managerspil fra Slovakiet, som i øjeblikket er tilgængeligt på 35 sprog. Projektet blev officielt annonceret af grundlæggerne i marts 2007 og registreringsprocessen startede i juni 2007 med den første version af managerkontoen. Projektet er ikke lavet af professionelle, men interessen blandt internetsamfundet er enormt. Selvom betaversionen af den først planlagte sport – ishockey ikke er lanceret endnu (planlagt i maj 2008), var der mere end 35.000 registrerede managere i februar 2008.

PowerPlay Manager bliver en samling af online managerspil af de forskellige sportsgrene: fodbold, formel 1, tennis, basketball, baseball, volleyball, biatlon, håndbold og især ishockey.

For at starte med at spille er alt du behøver en computer med internetforbindelse og selvfølgelig en browser. Ligesom de fleste andre sportsmanagerspil som for eksempel Hattrick, vil managere modtage et hold med målet om at klatre op i den bedste division. For at fuldføre dette mål, skal du købe spillere på transfermarkedet, spejde efter nye talenter, finde sponsorer og så videre.

Powerplay Manager var det første projekt nogensinde til at annoncere biatlon som online managerspil!

Ekstern henvisning 
 PowerPlay Managers hjemmeside

Internetspil
Ishockey
Tennis
Fodbold i Slovakiet
Basketball
Formel 1
Baseball
Volleyball
Håndbold
Wittstock

Wittstock er en by i landkreis
Ostprignitz-Ruppin i den nordvestlige del af den tyske delstat Brandenburg. Den ligger, hvor floden Glinze løber sammen med Dosse 20 km øst for Pritzwalk og 95 km nordvest for Berlin. Wittstock ligger i den østlige del af landskabet Prignitz ved den nordlige ende af Kyritz-Ruppiner Heide og den sydlige del af Mecklenburgischen Seenplatte.
Wittstock er i areal den tredjestørste kommune i Tyskland .

I 1636 under Trediveårskrigen stod Slaget ved Wittstock mellem Sverige og en alliance af det Tysk-romerske rige og Sachsen. Svenskerne vandt en vigtig sejr.

Bydele og bebyggelser
Dråben

Dråben er en stol, designet af Arne Jacobsen. Den blev lanceret i 1959 for Fritz Hansen.

Dråben er formgivet i 1958, blev lanceret i 1959 for Fritz Hansen. Fremstillet til totalindretningen af SAS Royal Hotel, som også er tegnet af Arne Jacobsen, der stod færdigt i 1960. Til hotellet havde Arne Jacobsen endvidere tegnet klassikerne Ægget og Svanen.

Dråben findes i to udgaver: 
Stol af formstøbt kunststof betrukket med rødbrunt skind har brunerede kobberben, blev kun fremstillet i 40 eksemplarer, til hotellets snack-bar og på værelserne, som en slags sminkebordsstol. 

Den anden model er betrukket med stof og med forkromede stålben og er sandsynligvis ikke produceret i mere end et par hundrede eksemplarer. 

Ingen af stolene har på noget tidspunkt været i produktion og har derfor intet produktionsnr. 

Fritz Nansen A/S har genoptaget produktion af Dråben i 2014. Dråben leveres nu i to versioner. En plast version, med stål ben i krom eller farve matchende skallens farve, og en polstret version med krom ben, som afsluttes mod gulvet med en stål skive. Produktnummer er 3110.

Eksterne henvisninger 

Arne Jacobsen værkfortegnelse

Andre betydninger 

 Dråben podcast - En hip hop podcast fra København

Stole
Arne Jacobsen
Flugtaktion New York

Flugtaktion New York (originaltitel Escape from New York) er en science fiction- / action-film fra 1981, instrueret af John Carpenter.  Hovedrollen spilles af Kurt Russell, mens centrale biroller spilles af Lee Van Cleef, Ernest Borgnine og Donald Pleasence. Filmen er spækket med action og spænding, og regnes for én af John Carpenter's bedste film.

Flugtaktion New York blev en publikumssucces i USA og blev også forholdsvis godt modtaget af filmanmelderne. Den har i eftertiden opnået en vis kultfilm-status.

Filmen blev i 1996 efterfulgt af Escape from L.A. (også med Kurt Russell i hovedrollen). Denne blev imidlertid dårlig modtaget af både publikum og kritikere, og derfor blev planerne om en tredje film (Escape from Earth) skrinlagt.

Handling 

I en nær fremtid er Manhattan omdannet til et stort høj-sikkerheds-fængsel for USA's farligste forbrydere. Og der er mange af dem. På øen er der ingen love at overholde, kun de stærkeste og mest opfindsomme overlever. Uheldigvis bliver den amerikanske præsident (Donald Pleasence) fanget på øen, idet hans Air Force One kapres af terrorister, og styrter ned midt på Manhattan. Der er ikke meget håb om at få ham tilbage i live. Politikommissær Bob Hauk, spillet af Lee Van Cleef, må være yderst opfindsom for at finde en løsning. Og løsningen er Snake. Snake Plissken (Kurt Russell) er selv en forbryder på vej til det lovløse Manhattan-fængsel, og øjner pludselig en mulighed for at komme på fri fod igen.
Om bord på præsidentens fly er også et tophemmeligt kassettebånd, med vigtige informationer om atomkraft. Snake skal skaffe præsidenten og båndet tilbage. Og for at han ikke skal flygte under missionen, sprøjtes mikroskopiske springladninger ind i hans krop. Disse vil detonere efter 24 timer.

Modtagelse 
Filmen blev forholdsvis godt modtaget af anmelderne og har fået 81% på Rotten Tomatoes. Den blev også en publikumssucces og indbragte $25,2 millioner alene i amerikanske biografer. Det kan også nævnes at den indbragte over $10 millioner i Vesttyskland og over 1$ million i Sverige.

Filmen blev nomineret til fire Saturn Awards, blandt andet for bedste science fiction-film og bedste instruktion (John Carpenter).

Medvirkende 
 Kurt Russell som Snake Plissken
 Lee Van Cleef som Poltikommisær Bob Hauk 
 Ernest Borgnine som Cabbie 
 Donald Pleasence som USA's præsident 
 Isaac Hayes som Hertugen af New York  
 Harry Dean Stanton som Harold 'Brain' Helman  
 Adrienne Barbeau som Maggie 
 Tom Atkins som Rehme  
 Frank Doubleday som Romero 
 John Strobel som Cronenberg

Referencer

Eksterne henvisninger 
 

Amerikanske film fra 1981
Science fiction-film fra USA
Actionfilm fra USA
Film instrueret af John Carpenter
Dorotealilje

 
Dorotealilje (Leucojum vernum) er en staude med en opret vækst og grundstillede blade. I Danmark er den almindeligt dyrket i haver og parker. Hele planten er giftig.

Beskrivelse 
Bladene er linjeformede og tykke med hel rand og but (dvs. afrundet) spids. De er græsgrønne på begge sider. Blomstringen sker i marts-maj (afhængigt af, hvornår sneen er smeltet væk). Blomsterne sidder enkeltvis og endestillet på et særligt skud. De er nikkende og lidt oppustede med hvide kronblade og grønne eller gullige pletter nær spidsen af hvert kronblad. Frugterne er kapsler med mange frø.

Rodnettet består af løget med den sædvanlige tot af trævlede rødder. 

Højde x bredde og årlig tilvækst: 0,30 x 0,10 m (30 x 10 cm/år).

Hjemsted 
Dorotealilje findes i det meste af Vest-, Syd- og Østeuropa, men det er vanskeligt at afgøre, hvor den er hjemmehørende og hvor den er naturaliseret. Den er knyttet til skovbunden i lyse, blandede løvskove, ofte på den mellemhøje del af bjergene. 

I den liguriske Val Trebbia, Italien, findes den sammen med bl.a. akselrøn, alm. humlebøg, alm. mangeløv, blå anemone, europæisk lærk, frynseeg, grøn nyserod, hvidplettet lungeurt, kirsebærkornel, mannaask, murrude, peberbusk, tobladet skilla og trillinganemone.

Varianter 
Man kender to varianter af denne art: Leucojum vernum var. carpathicum (med en gul plet på kronbladet) og Leucojum vernum var. vagneri (kraftig plante, der ofte bærer to blomster pr. stilk).

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

Haveplanter
Hvide blomster
Sinamorata

Sinamorata er en dvd-udgivelse fra det britiske death/doom metal-band My Dying Bride, som blev udgivet i 2005 gennem Peaceville Records. DVD'en indeholder to videoklip, to videoer lavet af My Dying Bride fans, koncert videoklip og kunstgalleri af livebilleder, bandets billeder og kunstværker lavet af fans. DVD'en har også liveoptagelser fra Hof Ter Lo i Antwerpen i november 2003.

Sporliste 
Live i 2003 i Hof Ter Loo, Antwerpen
"The Dreadful Hours"  – 7:47
"The Raven and the Rose"  – 6:11
"Under Your Wings and into Your Arms"  – 5:18
"The Prize of Beauty"  – 6:20
"The Cry of Mankind"  – 6:48
"A Kiss to Remember"  – 7:32
"Catherine Blake"  – 6:28
"She Is the Dark"  – 8:14
"My Hope, the Destroyer"  – 6:45
"The Wreckage of My Flesh"  – 8:49
"Sear Me"  – 10:10
"The Fever Sea"  – 6:23

Videoklip
 The Prize of Beauty  – 4:34
 The Blue Lotus  – 7:25

Fan vidoer
 My Wine in Silence  – 5:57 
 My Hope, the Destroyer  – 4:48

Kunst galler
 Band billede  – 6:53
 Fanlavet kunstværk 1  – 1:59
 Fanlavet kunstværk 2  – 1:59

Album fra 2005
My Dying Bride
Róisín Murphy

Róisín Marie Murphy (født 5. juli 1973) er en irsk sanger og tidligere var medlem af duoen Moloko. Hun er gået solo og udgav sin første plade, Ruby Blue i 2005.

Singler 
 "Overpowered" (2007)
 "Let Me Know" (2007)
 "You Know Me Better" (2008)

Eksterne henvisninger 

Musikere fra Irland
Vaslui

Vaslui (rumænsk: vasˈluj) er hovedstaden af distriktet Vaslui i det østlige Rumænien. Byen havde i 2011 55.407 indbyggere.

I 1475 sejrede den moldaviske fyrste Stefan den Store over det Osmanniske Rige i Slaget ved Vaslui.

Vaslui er hjemsted for fodboldklubben FC Vaslui, der i 2000'erne og 2010'erne var blandt de førende rumænske klubber, indtil klubben i 2014 blev tvangsnedrykket som følge af økonomiske problemer.

Gheorghe Mironescu, statsminister i Rumænien i 1930'erne, blev født i Vaslui.

Referencer

Eksterne henvisninger 
 Byens hjemmeside 

 
Byer i Rumænien
Byer i distriktet Vaslui
Huși

Huşi er en by i distriktet Vaslui i Rumænien.

Freden i Prut, der endte en russisk-tyrkisk krig i 1711, blev underskrevet i Huşi.

Født i Huşi:
 Corneliu Zelea Codreanu, rumænsk fascistisk leder i 20erne og 30erne
 Alexandru Ioan Cuza, forenet Rumæniens første prins

Kilder og henvisninger
  
Byer i distriktet Vaslui

Byer i Rumænien
Banatet

Banatet er et historisk region delt mellem Rumænien og Serbien, med et lille stykke i Ungarn.

Geografi 

Banatet er en del af den store Pannoniske slette og består af frugtbart agerland, med bjergland til øst. Grænserne er Donau til syd, Tisza til vest, Mureș til nord, og Karpaterne til øst.

Historie 

Oprindelig var området en del af Kongeriget Ungarn. Efter Slaget ved Mohács faldt det til det Osmanniske Rige. Banatet blev generobret af Habsburgerne omkring 1700 og blev kaldt "Timișoara-banatet" mellem 1718 og 1778. Det blev derefter delt i tre grevskaber.

Før 1. verdenskrig havde området en meget blandet befolkning af rumæner, ungare, serber og tyskere – de sidstnævnte blev kaldt "svaber" for at skelne dem fra de tysk-talende lutheranske "sakser" i det nærliggende Transsylvanien. Efter 1. verdenskrig var der en uafhængig "Banat-republik" i et par uger efter Centralmagternes sammenbrud, men i 1919 blev området delt mellem Rumænien, der fik de østlige to tredjedele og Jugoslavien, der fik den vestlige tredjedel.

Ordet "Banat" betyder "område regeret af en ban".

Balkan
Transsylvanien
Rumæniens historie
Serbiens historie
Ungarns historie
Saz

Saz eller baglama er en betegnelse der bruges om en række langhalsede lutinstrumenter. Instrumentet bruges i tyrkisk, aserbajdsjansk, kurdisk, assyrisk, armensk og balkanmusik. 

Strengeinstrumenter
Drobeta-Turnu Severin

Drobeta-Turnu Severin er hovedstaden i distriktet Mehedinţi i Rumænien.

Byen, der har  indbyggere, ligger på Donau lidt ned fra Jernporten og ruinerne af Trajans bro. I oldtiden hed den "Drobetae" men i middelalderen fik den navnet "Turnu Severin" (rumænsk: "Nordlige Tårn"). De to navne blev sammenslået i 1972: Drobeta-Turnu Severin.

Født i Drobeta-Turnu Severin:
Ion Girgutu, statsminister af Rumænien i 1940

Referencer

Eksterne henvisninger 

Byer i Rumænien
Byer ved Donau
Byer i distriktet Mehedinţi
Muntenien

Muntenien eller Muntenia er de ⅔ af Valakiet der ligger øst for floden Olt. Da dette er den største og vigtigste del af Valakiet bruges ordet nogen gange til at betegne hele Valakiet.

Området vest for Olt hedder Oltenien.

Valakiet
Oltenien

Oltenien eller Oltenia er den del af Valakiet der ligger vest for floden Olt.

Områdets vigtigste by er Craiova. Tudor Vladimirescus rumænske nationalistiske oprør i 1821 begyndte i Oltenien.

Valakiet
Alexandria (Rumænien)

Alexandria er en by i det sydlige Rumænien med  indbyggere. Alexandria er hovedsæde for distriktet Teleorman.

Byen blev grundlagt i 1834 af fyrst Alexander 2. Ghica af Valakiet.

Referencer

Eksterne henvisninger 

 Byen Alexandrias officielle hjemmeside 

Alexandria
Byer i distriktet Teleorman
Meisterwerk 1

Meisterwerk 1 er et opsamlingsalbum af det britiske death/doom metal-band My Dying Bride, som blev udgivet i 2000 gennem Peaceville Records. Albummet indeholder både albumsspor og sjældne indspilninger. Dets ledsagende stykke Meisterwerk 2 blev udgivet året efter.

Sporliste 
 "Symphonaire Infernus et Spera Empyrium" (demoversion fra Towards the Sinister) – 8:55
 "The Crown of Sympathy" – 12:11 (fra Turn Loose the Swans)
 "The Grief of Age" – 4:10 (demoversion fra Towards the Sinister)
 "A Kiss to Remember" – 7:32 (fra Like Gods of the Sun)
 "Grace Unhearing (Portishell Mix)"  – 7:07 (fra det begrænsede antal af Like Gods of the Sun)
 "For You" – 6:37 (fra Like Gods of the Sun)
 "Unreleased Bitterness" – 7:42 (fra den sjældne single "Unreleased Bitterness")
 "Sear Me III" – 5:27 (fra The Light at the End of the World)
 "The Cry of Mankind" (Bonusvideo spor) – 4:36 (fra The Angel and the Dark River)

Opsamlingsalbum fra 2000
My Dying Bride-album
Daniel Silva (forfatter)

Daniel Silva (født 1960) i Michigan, USA er en amerikansk journalist og spændingsforfatter.

Silva begyndte sin karriere som midlertidig journalist ved det amerikanske nyhedsbureau UPI i 1984, hvor han dækkede det demokratiske partis konvent. Han blev et år senere ansat på permanent basis og forflyttet til UPI’s hovedkvarter i Washington D.C., blev to år senere udnævnt til UPI’s korrespondent i mellemøsten og flyttede til Cairo.

Silva vendte tilbage til Washington D.C., hvor han begyndte at arbejde for tv-nyhedskanalen CNN’s Washington-afdeling, som producent og senere som chef-producent på forskellige af kanalens programmer.

I 1994 begyndte Silva at skrive på sin første roman, The Unlikely Spy (Den usandsynlige spion), som blev en bestseller og i 1997 forlod han CNN for at skrive på fuld tid.

Daniel Silva voksede op i et troende katolsk hjem, og gik i katolsk skole. Som voksen konverterede han til jødedommen.

Silva bor i dag, 2008, i Georgetown, Washington D.C., med sine børn og hustru Jamie Gangel, som er national korrespondent ved NBC’s The Today Show.

Bibliografi 
Originaltitler og oversættelser til dansk.
 1996 The Unlikely Spy, (Den usandsynlige spion)

Michael Osbourne serien:
 1998 The Mark of the Assassin, (Morderens mærke)
 1999 The Marching Season, (Blodigt opgør)

Gabriel Allon serien:
 2000 The Kill Artist
 2002 The English Assassin
 2003 The Confessor. (Vatikanets mand)
 2004 A Death in Vienna
 2005 Prince of Fire. (Ildens søn)
 2006 The Messenger. (Budbringeren).
 2007 The Secret Servant. (I hemmelig tjeneste)
 2008 Moscow Rules, (Moskvareglerne)
 2009 The Defector. (Afhopperen)
 2010 The Rembrandt Affair. (Rembrandt sagen)
 2011 Portrait of a Spy (Portræt af en spion)
 2012 The Fallen Angel (Den faldne engel)
 2013 The English Girl (Den engelske pige)
 2014 The Heist (Kuppet) 
 2015 The English Spy (Den engelske spion)
 2016 The Black Widow (Den sorte enke)
2018 House of Spies (Spionernes hus)
2018 The Other Woman (Den anden kvinde)
2019 The New Girl (Den fremmede pige)
2022 Portrait of an Unknown Woman (Portræt af en ukendt kvinde'')

Eksterne henvisninger 
 Daniel Silva hjemmeside (engelsk)
 

Thrillerforfattere fra USA
Journalister fra USA
Breddin

Breddin er en by i i landkreis
Ostprignitz-Ruppin i den tyske delstat Brandenburg.

Breddin ligger i den østlige del af landkreisen, mellem byen Havelberg og Neustadt (Dosse). Kommunen hører til Amt Neustadt (Dosse). I nord grænser Breddin an til kommunen Plattenburg (Landkreis Prignitz) og byen Kyritz , mod øst grænser den til Stüdenitz-Schönermark og Zernitz-Lohm I vest danner kommunen grænse til Sachsen-Anhalt, og byen Havelbergs områder.